మంగళవారం, 22 సెప్టెంబరు 2020 (10:11 IST)
తెలంగాణలో కరోనా వైరస్ విజృంభిస్తోంది. తగ్గినట్లే తగ్గి మళ్లీ పెరుగుతున్న కేసులతో షాక్ తప్పట్లేదు. రాష్ట్రంలో సోమవారం తగ్గిన కరోనా కేసులు మళ్లీ రెండువేల మార్కును దాటాయి. గత 24 గంటల్లో సోమవారం తెలంగాణలో కొత్తగా 2,166 కరోనా కేసులు నమోదైనాయి. ఇంకా కరోనా కారణంగా పది మంది ప్రాణాలు కోల్పోయారు.
తాజాగా నమోదైన కేసులతో.. తెలంగాణలో మొత్తం కరోనా కేసుల సంఖ్య 1,74,774 కి చేరగా.. మరణాల సంఖ్య 1,052 కి పెరిగింది. ఈ మేరకు తెలంగాణ వైద్యఆరోగ్యశాఖ మంగళవారం ఉదయం హెల్త్ బులెటిన్‌ను విడుదల చేసింది. అయితే.. సోమవారం ఒక్కరోజే వైరస్‌ నుంచి 2,143 మంది కోలుకున్నారు. దీంతో ఇప్పటివరకు ఈ మహమ్మారి నుంచి 1,44,073 మంది బాధితులు కోలుకోగా.. ప్రస్తుతం తెలంగాణలో 29,649 మంది చికిత్స పొందుతున్నారు.
ఇదిలాఉంటే.. తెలంగాణ వ్యాప్తంగా సోమవారం 53,690 కరోనా టెస్టులు చేసినట్లు వైద్య ఆరోగ్య శాఖ వెల్లడించింది. దీంతో ఇప్పటివరకు రాష్ట్రంలో 25,73,005 నమూనాలను పరీక్షించినట్లు తెలిపింది. ప్రస్తుతం తెలంగాణలో కరోనా రికవరీ రేటు 82.43 శాతం ఉండగా.. మరణాల రేటు 0.60 శాతంగా ఉంది. అయితే సోమవారం నమోదైన కేసుల్లో అత్యధికంగా జీహెచ్‌ఎంసీలో 309 కేసులు నమోదయ్యాయి.
mangalavaaram, 22 septembaru 2020 (10:11 IST)
telamgaanalo karona virus vijrumbhistondi. tagginatle taggi malli perugutunna kesulatho shak tappatledu. rashtramlo somavaram taggina karona kesulu malli renduvela maarkunu daataayi. gatha 24 gantallo somavaram telamgaanalo kottagaa 2,166 karona kesulu namodainaayi. inka karona kaaranamgaa padi mandi praanaalu kolpoyaru.
taajaagaa namodaina kesulatho.. telamgaanalo mottam karona kesula sankhya 1,74,774 ki cheragaa.. maranaala sankhya 1,052 ki perigindi. ee meraku telamgaana vaidyaaarogyasaakha mangalavaaram udayam helth buletine vidudala chesindi. ayithe.. somavaram okkaroje vairism nunchi 2,143 mandi kolukunnaru. deentho ippativaraku ee mahammari nunchi 1,44,073 mandi baadhitulu kolukoga.. prastutam telamgaanalo 29,649 mandi chikitsa pondutunnaaru.
idilaaunte.. telamgaana vyaaptamgaa somavaram 53,690 karona testulu chesinatlu vaidya aarogya saakha velladinchindi. deentho ippativaraku rashtramlo 25,73,005 namuunaalanu pareekshinchinatlu telipindi. prastutam telamgaanalo karona rikavari retu 82.43 saatam undagaa.. maranaala retu 0.60 saatamgaa undi. ayithe somavaram namodaina kesullo atyadhikamgaa j 309 kesulu namodayyayi.